У памяшканне на вуліцы Кабушкіна гэта папраўчая ўстанова пераехала ў мінулым лістападзе. Будынак адрамантавалі, таму ўмовы тут выдатныя: у жылых пакоях новая мэбля, гаспадарчы блок абсталяваны якаснай бытавой тэхнікай. Калі б не жорсткі рэжым і кантроль (напрыклад, ранішнія і вячэрнія паверкі), можна было б зблытаць установу з інтэрнатам. Між іншым і плаціць за яе даводзіцца гэтак жа, як за любое жыллё, — з кожнага заробку асуджаныя аддаюць каля 25 рублёў за пражыванне. Харчуюцца, вядома, таксама за ўласныя грошы — ёсць свая кухня.